เบ่งแล้ว
โดย...แบงก์กลิ้ง
3 ก.พ. 2559

โดย...แบงก์กลิ้ง
กฤษฎา จีนะวิจารณะ ผู้อำนวยการสำนักงานเศรษฐกิจการคลัง (สศค.) ในฐานะที่เป็นหน่วยงานประเมินเศรษฐกิจไทย ที่ต้องประมาณการตัวเลขคาดการณ์ให้ละเอียดลออที่สุด
ล่าสุด หลังจากดูปัจจัยรอบด้านแล้ว ก็คาดการณ์เศรษฐกิจปีนี้จะโตได้ 3.7% ลดจากเดิมที่ 3.8% แค่จี๊ดเดียว ทั้งที่การส่งออกของไทยทรุดตัวจนน่าใจหาย เหลืออัตราเติบโตแค่ 0.1% จากเดิมที่คาดว่าจะโตได้ถึง 3.2%
แต่แม้จะลดคาดการณ์การขยายตัวลงมาน้อยมาก แต่ในงานแถลงข่าว ผู้อำนวยการ สศค.ต้องขอแล้วขออีก ให้นักข่าวเลี่ยงใช้คำว่า หั่นเป้า หรือ ลดเป้า ในการนำเสนอข่าวครั้งนี้ 
ซึ่งแน่นอนว่าไม่ได้ผล พาดหัวข่าววันรุ่งขึ้น มีแต่คำที่อยากให้เลี่ยงทั้งนั้น
งานนี้ก็เลยมีเสียงผู้ใหญ่ดุมาตามสายหลายรอบว่า ทำไมเบ่งกับนักข่าวไม่ขึ้น 
โถ! เห็นใจท่านเถอะ งานนี้ท่านใช้กำลังภายในเบ่งสุดความสามารถแล้วล่ะ